**2 тур 2016-2017г.**

**5 - 8 кластар өсөн интернет-олимпиада һорауҙары**

1. Үҙ-ара мәғәнәүи һәм грамматик бәйләнештә тороусы һөйләмдәр берләшмәһе нисек атала? *Текст.*
2. Нөктәләр урынына бәйләүсе һүҙҙәр ҡуйығыҙ, уларҙың аҫтына һыҙығыҙ.

*Көньяҡ Уралдың иң матур урынында, Бөрйән районында, Башҡортостан дәүләт ҡурсаулығы урынлашҡан.* ***Ул*** *1930 йыл ойошторолған.* ***Уның*** *майҙаны 70 мең гектарҙан ашыу. Унда һунарсылыҡ итеү һәм балыҡ тотоу тыйылған, урманды киҫергә һәм даланы һөрөргә ярамай.* ***Бында*** *эшләүселәрҙең күҙәтеүе аҫтында бөтә йәнлектәр һәм* ***ҡоштар*** *йәшәй. Ғалимдар* ***ошонда*** *йәшәүсе хайуандарҙың тормошон өйрәнәләр.*

1. Текста беренсе торорға тейеш булған һөйләмде табығыҙ:

*Беҙҙең райондан Өфөгә поезд, самолет һәм пароход менән барып була. Уның урамдары киң, оҙон һәм матур. Күп ерҙәрҙән автобус менән киләләр. Өфө – Башҡортостандың баш ҡалаһы. Өфөлә төрлө заводтар һәм фабрикалар күп. Өфөнө ике яҡлап уратып Ағиҙел йылғаһы аға.*

1. Килтерелгән миҫалдың стилен билдәләгеҙ:

*Башҡортостанда меңдән ашыу күл бар. Улар бигерәк тә Әбйәлил һәм Учалы райондарында күп. Урал алдында иң ҙур күлдәр – Аҡкүл, Ҡандракүл һәм Асылыкүл. Урал аръяғында – Өргөн менән Мауыҙҙы. Публицистик.*

1. Бирелгән һүҙҙәрҙең синонимдарын табығыҙ һәм синонимдар рәтенең доминантаһын күрһәтегеҙ.

*Йәштәш- тиңдәш, класташ, замандаш*

*Ҡолау-йығылыу, ауыу,тәгәрәү*

*Яратыу- һөйөү,йән атыу,күңел биреү*

*Ваҡыт-мәл, дәүер, эпоха*

*Матур-һылыу, күркәм, сибәр, гүзәл,*

*Сабый-бала,тәнәй,бәләкәс*

1. Рус телендә бирелгән фразеологизмдарҙың башҡорт телендәге парҙарын тап:

*Два сапога пара-силәгенә күрә ҡапҡасы*

*Душа нараспашку-эсендәге тышында*

*Глаза на мокром месте-күҙҙәре дымлы урында*

*Сыграть в ящик-аяҡ һуҙыу*

*Кот наплакал-тырнаҡ осондай*

*Бить баклуши- бушты юҡҡа ауҙарыу*

*Пристал как банный лист-балға һырыған себен шикелле*

*Водить за нос-тишек кәмәгә ултыртыу*

*Выеденного яйца не стоит-киҫеп ташлған тырнағына ла тормай*

*На душе кошки скребут-балтаһы һыуға төшкән*

1. Бирелгән фразеологик берәмектәрҙең мәғәнәләрен аңлатығыҙ:

*Алты барып йәйәү ҡайтҡан-йәйәү йөрөп сығыу*

*борсаҡ сәсә-маҡтана*

*тирмәне шәп тарта-аппетиты шәп*

*теш ҡайрау- үс тотоу*

*ҡойороҡ болғау-ялағайланыу*

*мамай заманында-борон заманда*

*дөйә ҡойроғо ергә еткәс-бушҡа көтөү*

1. Һүҙҙәрҙе ижектәргә бүлегеҙ, ижек төрҙәрен билдәләгеҙ:

*Бо-рон-ғо- тһ-тһт-тһ;*

*а-рыҫ-лан-һ-тһт-тһт;*

*ет-меш- тһ-тһт,*

*мө-хәб-бәт-, тһ-тһт-тһт;*

*ҡур-ҡаҡ- тһт-тһт,*

*ал-маш-сы- һ-тһт-тһ.*

1. ***Ҡара диңгеҙ*** *һүҙенең яһалышын аңлатып яҙырға? Бәйәләү юлы менән яһалған ҡушма исем*
2. ***Юлдаш, ҡурайсы һүҙҙәренең ялғау төрөн билдәләгеҙ?***

***Яһаусы ялғау***

1. *Александр Невскийҙар, Суворовтар, Салауаттар, Кутузовтар, Котовскийҙар, Чапаевтар атта йөрөгәндәр (Н. Нәжми )* Һөйләмдә бирелгән яңғыҙлыҡ исемдәрҙең күплек төрөн билдәләгеҙ? Телгә алынған кешеләрҙең замандаштары, фекерҙәштәре тураһында һүҙ бара.
2. *Бик күп* ***илдәр*** *гиҙҙем,* ***һыуҙар*** *кистем. Фәриҙәгә яңы* ***күлдәк*** *алғандар*. Ҡалын хәреф менән бирелгән һүҙҙәр ниндәй килештә килгәндәр? *Төшөм килеш*
3. ***Тәүәккәл таш ярыр, булдыҡһыҙ баш ярыр.*** Һөйләмдең эйәһе ниндәй һүҙ төркөмөнән килгән? Сифат, исемләшкән сифат
4. ***Фото, код, ток һүҙҙәрендәге О хәрефе ҡайһы килеш ялғауында һаҡланмай? Бер килеш ялғауында ла һаҡланмай, рус теленән үҙләштерелгән һүҙҙәр сингорманизм законына бойһонмай.***
5. Алмаштарҙың төркөмсәһен билдәләгеҙ: *Ай уға һәр кис ошо һүҙҙе ҡабатлаған… Зат, билдәләү, күрһәтеү.*
6. Ҡылымдарҙың яһалышын билдәләгеҙ: *ауыҙ ит, күңел ас, ҡаршы ал, хәл йый. Ярҙамсы ҡылым ярҙамында.*
7. *Исемеңде ташҡа яҙма, ил йөрәгенә яҙ* (Мәҡәл). Бирелгән һөйләмдең әйтелеү маҡсаты буйынса төрөн билдәләгеҙ. *Хәбәр һөйләм.*
8. Эйәлек затында килгән исемдәрҙе табығыҙ, ниндәй килештә тороуын һәм ниндәй һөйләм киҫәге булып килеүен билдәләгеҙ.

*Башҡортостаным (төп к.,өндәш һүҙ) минең, гөлбаҡсалар иле! Беләһегеҙме, унда йәйге айҙарҙа гөлдәрҙән бал яуа, арыш баш ҡоҫҡан саҡта баҫыу өҫтөндә монар аға, ә күктә һабантурғай, ер өҫтөндәге әле зәңгәр, әле күгелйем тулҡынға ҡыуанып, үрҙән моң ҡоя. Эй, йәйрәп ятҡан Бүздәгем (төп к., өндәш һүҙ) минең! Бүздәк һауаһының (эйәлек к., тултырыусы) тәнгә сихәтен, йәнгә рәхәтен былбыл телдәре лә әйтеп бирә алмаҫ, ти торғайны минең әсәйем (төп к., эйә). Ул саҡта бала-саға ғына инем, ә унан, Бүздәктән ары донъяны күҙ алдына ла килтермәгәс, уның ниңә шул тиклем мөхәббәтле итеп һөйләшкәнен аңлай алмағанмын. Хәҙер белдем мин Тыуған илкәйемдең (эйәлек к., тултырыусы) ҡәҙерҙәрен!*

*Шул тиклем һағындым үҙебеҙҙең ерҙе, тупраҡты! Ҡара тупраҡты! Һағыштарымдан (сығанаҡ к., сәбәп хәле) йөрәккәйемә ҡан һарҡыны…Үҙебеҙҙең яҡтың яҙын, көҙөн, ҡышын, йәйҙәрен һағындым. Ҡайҙа һуң һеҙ, ғәзиз тыуған яҡтарым (төп к., өндәш һүҙ)?! Әле мин диңгеҙҙәр, далалар, шырлыҡтар, тауҙар, урман-ҡырҙар аша ҡайтып китер инем ҡош булып, Урал бөркөтө булып ҡайтыр инем һеҙҙең янға*! (К. Кинйәбулатова)

1. Бирелгән омонимдарҙың төрөн билдәләгеҙ: *өй (йорт) – өй (бойроҡ һөйкәлешендә ҡылым формаһы ) Омографтар.*
2. Антоним, синоним, омоним һүҙлектәре ниндәй төркөмгә ҡарай? *Лексикология.*